Yfirheyrslan : „ Ég hef yfirsýn á við ánamaðk " Höfundur : Benedikt Karl Gröndal • Skrifað : 29. nóvember 2019 . Listamaðurinn og leikarinn Kolbeinn Arnbjörnsson flutti ásamt konu sinni Kötlu Rut Pétursdóttur á Seyðisfjörð í byrjun síðasta sumars . Þau vinna nú á fullu við uppsetningu á nýju íslensku leikverki sem heitir Skarfur og er eftir Kolbein sjálfan . Verkið verður frumsýnt á Seyðisfirði á næsta ári . Leikverkið Kolbeinn er í yfirheyrslu vikunnar Hann segir að lífið fyrir austan hafi heillað . „ Hér líður okkur ofboðslega vel . Á Seyðisfirði er gott fólk og maður finnur sterkt fyrir samfélaginu og samtakamættinum . Það að geta boðið börnunum og auðvitað okkur sjálfum uppá meiri nálægð við náttúru , minni tíma í umferð og einfaldara og innihaldsríkara líf . Svo er Katla konan mín upp hérna gerir þetta ennþá betra , “ segir Kolbeinn . Eins og fram hefur komið vinna þau hjónin að uppsetningu nýs íslensks sviðsverks sem heitir Skarfur . „ Við Katla Rut , konan mín , stofnuðum sviðslistafélagið Lið fyrir lið þegar við fluttum hingað og er þetta fyrsta atvinnusýningin okkar undir þeim merkjum . Pétur Ármannson frá Fellabæ mun leikstýra verkinu og Benni Hemm Hemm sér um tónlist og hljóðheim . Svo erum við með fullt af góðu fólki hérna í bænum sem er að vinna með okkur á öllum póstum , “ útskýrir Kolbeinn . Að sögn Kolbeins fjallar verkið Skarfur í grunninn um áhyggjufullan föður sem hefur ástríðu fyrir uppstoppun á fuglum . Áhyggjur um að hann sé mögulega að skemma börnin sín leiða hann svo á vit óvænts ferðalags og ævintýra um tíma og rúm . Semsagt raunsæis stofudrama með dassi af náttúru og vísindaskáldskap . Hver er uppáhaldsstaðurinn þinn á Austurlandi ? Þeir eru nokkrir - en ég á mér versta staðinn . Svokallaðan martraðastað . Það er Seyðisfjarðarvöllur eftir 7 - 1 tap fyrir Huginn árið 2005 þegar ég lék með Leiftri / Dalvík . Mesti áhrifavaldur í listaheiminum ? Kennarar í gegnum tíðina , sem eru jú auðvitað líka listamenn . Margrét Steingrímsdóttir þegar ég var í grunnskóla , Guðmundur Ármann þegar ég lærði myndlist og Ólöf Ingólfsdóttir úr leiklistarnáminu . Þú ert með matarboð , hvaða þrjár manneskjur úr mannkynssögunni myndir þú bjóða og af hverju ? Og hvað myndirðu elda ? Ég er mjög lélegur í aðstæðum með fólki sem ég þekki ekki neitt svo ég myndi bjóða vini mínum sem fór alltof snemma og afa mínum sem gæti tekið fram skemmtarann þegar matarboðið myndi færast á næsta level . Hlustarðu á tónlist þegar þú þarft innblástur ? Ef svo er hvaða og af hverju ? Já . Allt mögulegt . Bý til playlista á spotify fyrir hvert verkefni fyrir sig . Um hvað hugsar þú þegar þú ert einn í bíl að keyra ? Hvort ég hafi slökkt á eldavélinni . Hver er þinn helsti kostur ? Næmni Hver er þinn helsti ókostur Næmni Hvað er alltaf til í ísskápnum hjá þér og af hverju ? Haframjöl , mjólk og hnetusmjör . Ertu nammigrís ? Nei . En ég á í flóknu sambandi við súkkulaði . Kaffi eða te ? Kaffi Hvað er leiðinlegasta húsverkið og af hverju ? Skipuleggja og taka til í skúffum og skápum . Því ég hef yfirsýn á við ánamaðk . Hvernig er týpískur dagur hjá þér ? Hvað er það ? Mesta afrek ? Að ég sé giftur konunni minni og eigi þessi 2 börn . Er alltaf að bíða eftir því að einhver uppljóstri mig sem einhvers konar loddara . Duldir hæfileikar frekar góður í að giska á hvaða dagur er . Hvað var síðasta gjöf sem þú gafst einhverjum ? Fallegt íslenskt dagatal sem ég gaf konunni minni . Hvaða kost í fari einstaklinga kannt þú helst að meta ? Auðmýkt og víðsýni Topp þrjú á þínum „ bucket list “ ? Vakna , njóta , lifa .